Notificamus omnibus quod quedam discordia fuit inter monachos Cistercii et prepositum Montis Jovis de terra que est ante domum Willermi de via Castellana in qua domus monachorum est fundata et concordati fuerunt per manum Johannis Salinensis archidiaconi tali modo quod prepositus Montis Jovis consensu capituli sui concessit predictis monachis terram illam sicut domus illorum est sita et usque ad Casale quod fuit domni Guidonis de Chanale pro qua re monachi dederunt preposito Montis Jovis XV libras et domus hospitalis Salinis debet habere singulis annis in eadem terra VII solidos censuales persolvendos ad festum sancti Petri. Huius rei testes sunt : Johannes predictus archidiaconus, Baro sacerdos, Yvo canonicus Montis Iovis, Rainaldus presbiter Sancte Marie, Hugo monachus Cistercii, Stephanus filius Belle, Arduinus Arcot, Deifilius mercator, Willermus Chambeyrs.